**ЈАВНО ПРЕДУЗЕЋЕ ЗА ГАЗДОВАЊЕ ШУМАМА**

**„СРБИЈАШУМЕ“ БЕОГРАД, Булевар Михајла Пупина, број 113**

**ШУМСКО ГАЗДИНСТВО „ТОПЛИЦА“ КУРШУМЛИЈА**

На основу Одлуке вршиоца дужности директора ЈП “Србијашуме” Београд, брoj 353 од 13.01.2021. године, ШГ “Топлица“ Куршумлија, као део Предузећа

ОБЈАВЉУЈЕ

**ЈАВНИ ПОЗИВ**

**ЗА ЛИЦИТАЦИЈУ**

**ОТВАРАЊЕМ ЗАТВОРЕНИХ ПОНУДА**

Која ће се одржати дана 18.01.2021.године (понедељак) са почетком у 11,00 сати, у просторијама ШГ „Топлица“, Куршумлија, Вука Караџића бб.

Предмет лицитације је продаја трупаца букве на главном стоваришту Железничка станица у ШГ„Топлица“, Куршумлија, у укупној количини од 91,68м3, по лагерима и почетним лицитационим ценама, без ПДВ-а, разврстано у 1 (један) лагер како следи:

**Лагер број 1**

**ШУ „Куршумлија“, главном стоваришту Железничка станица, трупци букве, укупне нето запремине од 91,68m3**

| **Р. бр.** | **Предмет лицитације** | **Количина за лицитацију**  **(м3)** | **Почетна лицитациона цена (дин/m3) без ПДВ-а** | **Почетна лицитациона вредност предмета лицитације (динара)**  **без ПДВ-а** |
| --- | --- | --- | --- | --- |
| 1 | Трупци букве класа F/1, ds 40-49cm | 0,71 | 14.047,00 | 9.973,37 |
| 2 | Трупци букве класа L/1, ds 35-39cm | 4,95 | 10.437,00 | 51.663,15 |
| 3 | Трупци букве класа L/2, ds 40-49cm | 5,92 | 11.363,00 | 67.268,96 |
| 4 | Трупци букве класа L/3, ds ≥ 50cm | 9,18 | 12.572,00 | 115.410,96 |
| 5 | Трупци букве класа К/1, ds 30-39cm | 3,11 | 9.309,00 | 28.950,99 |
| 6 | Трупци букве класа К/2, ds 40-49cm | 0,99 | 9.704,00 | 9.606,96 |
| 7 | Трупци букве класа К/3, ds ≥ 50cm | 0,92 | 10.099,00 | 9.291,08 |
| 8 | Трупци букве класа I/1, ds 30-39cm | 9,32 | 7.482,00 | 69.732,24 |
| 9 | Трупци букве класа I/2, ds 40-49cm | 9,01 | 8.104,00 | 73.017,04 |
| 10 | Трупци букве класа I/3, ds ≥ 50cm | 11,89 | 8.918,00 | 106.035,02 |
| 11 | Трупци букве класа II/1, ds 25-39cm | 19,11 | 6.374,00 | 121.807,14 |
| 12 | Трупци букве класа II/2, ds 40-49cm | 3,27 | 6.883,00 | 22.507,41 |
| 13 | Трупци букве класа II/3, ds ≥ 50cm | 4,26 | 7.547,00 | 32.150,22 |
| 14 | Трупци букве класа III/1, ds 25-39cm | 6,11 | 5.523,00 | 33.745,53 |
| 15 | Трупци букве класа III/2, ds 40-49cm | 1,38 | 5.944,00 | 8.202,72 |
| 16 | Трупци букве класа III/3, ds ≥ 50cm | 1,55 | 6.495,00 | 10.067,25 |
|  | **Укупно:** | **91,68** | **8.282,75** | **769.430,04** |

**Свеукупна количина дрвних сортимената за лицитацију је ........................................91,68м3**

**Свеукупна вредност дрвних сортименaта по почетним ценама, без ПДВ-а је..........769.430,04динара.**

**Критеријум за избор најбоље понуде је највиша понуђена вредност за лагер.**

У понуди морају бити дате јединичне цене, без ПДВ-а, за сваки дрвни сортимент који је наведен у лагеру и не могу бити ниже од почетних цена које су дате у јавном позиву. ***Уколико у понуди купца не буду наведене јединичне цене за сваки дрвни сортименти понуда ће се сматрати неважећом***.

**Начин плаћања:** авансно плаћање, а динамика авансног плаћања биће регулисана Уговором о купопродаји.

**За купљене дрвне сортименте рекламација на квалитет се не уважава.**

Лагеровани трупци могу се разгледати у периоду од 14.01.2021. године до 17.01.2021.године, у времену од 7 до 15 сати, уз обавезну претходну најаву, Илић Мирославу, на телефон: 064/870-8168.

**Право учешћа на лицитацији имају понуђачи који немају неизмирене обавезе према ЈП „Србијашуме“.**

Право учешћа на лицитацији - отварањем затворених понуда, имају сва правна лица и предузетници која до 18.01.2021.године, до 10,00 часова, изврше уплату депозита, у висини од 10% од почетне лицитационе вредности лагера-партије која се лицитира без ПДВ-а, који ће служити за добро извршење посла са купцем који је дао најбољу понуду, на текући рачун ЈП „Србијашуме“- ШГ „Топлица“ Куршумлија, број 160-15656-56 код пословне банке Banca Intesa a.d., са назнаком УПЛАТА ДЕПОЗИТА ЗА ПРВУ ЛИЦИТАЦИЈУ ДАНА 18.01.2021.ГОДИНЕ, ЗА ЛАГЕР БРОЈ \_\_\_.

Висина депозита износи 10% од почетне вредности лагера-партије која се лицитира, и износи:

-лагер број 1…..76.943,00 динара

Изабрани купац је у обавези да целокупну вредност излицитирене робе плати у року од 3 (три) дана од дана одржавања лицитације и да излицитиране дрвне сортименте преузме у року од седам дана од дана одржавања лицитације.

Са купцем који је дао најбољу понуду, у року од 3 (три) дана од дана одржавања лицитације, закључиће се Уговор, а уплаћена средства на име депозита осталим понуђачима се враћају.

Уколико купац који је доставио најбољу понуду одустане од куповине, или од потписивања уговора, или не преузме дрвне сортименте-трупце у предвиђеном року из јавног позива, од истог се задржава депозит и обавештава се купац који је доставио следећу најбољу понуду.

Заинтересовани за учеше на наведеној лицитацији у обавези су да своје понуде пошаљу или донесу у запечаћеној коверти, уз назнаку ПОНУДА ЗА ПРВУ ЛИЦИТАЦИЈУ ДАНА 18.01.2021. ГОДИНЕ, ЗА ЛАГЕР БРОЈ\_\_\_\_\_\_\_\_\_„НЕ ОТВАРАТИ“, на адресу, ШГ „Топлица“, Куршумлија, Вука Караџића бб.

У обзир ће се узети све затворене понуде, **заведене на писарници ШГ „Топлица“** Куршумлија, које се доставе лично или ако су послате поштом и стигну на наведену адресу, **најкасније 18.01.2021. године до 10,30 часова**.

Неблаговремене понуде које буду пристигле после наведеног рока, неће се узети у разматрање.

У случају идентичних понуда, изабраће се понуда која је раније приспела на наведену адресу.

У разматрање се неће узети: понуде са варијантама, понуде које буду пристигле после наведеног рока, непотпуне и понуде са нижом ценом од почетне.

Сви купци достављају понуду по обрасцу који је саставни део овог јавног позива, са унетим свим траженим подацима, потписану и оверену, у супротном достављена понуда се неће разматрати.

Саставни део овог јавног позива за лицитацију је и нацрт купопродајног уговора, који купац треба оверити и потписати.